钦定古今图书集成/历象汇编/岁功典/第109卷 > 十四夜元白维敬见过 欧大任
## 钦定古今图书集成/历象汇编/岁功典/第109卷 > 十四夜元白维敬见过 欧大任

暧暧天宇豁，良夜皎如练。镜彩未盈规，清辉远弥见。
先临《太液池》，却丽昭阳殿。须臾出渐高，历历指烟甸。
零露浥金茎，严更促银箭。登楼枉嘉宾，鸣佩总时彦。
列坐引浊醪，行厨愧丰膳。盍簪既非偶，明德夙所眷。
共舒《南渚》情，宁羡西园䜩。鄙劣谢久要，期尔回光眄。